Document ID: /roh_data/filtered/fineweb-2-filterrobots_roh.jsonl.gz/836

La Chamanna Segantini
Que eira d’utuon dal 1899 cha’l cuntschaint pittur Giovanni Segantini drizzet aint sieu atelier sül Munt da la Bês-cha ot sur Puntraschigna. Lo vulaiva el glivrer sieu tripticon da la natüra pel transputer a Paris a l’exposiziun mundiela. La not dals 28 settember murit el inaspettedamaing in sia chamanna in conseguenza d’üna peritonia. Il tripticon “Werden” , “Sein” e “Vergehn” as rechatta e po gnir admiro i’l museum da Segantini a San Murezzan.
Hoz attira la chamanna dal Munt da la Bês-cha cun sia vista incumparabla sülla part süsom da l’Engiadina ad indigens e numerus giasts da tuot il muond.
Sajas bainvgnieus!